মহেশতলায় চোর সন্দেহে যুবককে পিটিয়ে খুনের অভিযোগ

কলকাতা: মহেশতলায় (Mahestala) নির্মীয়মান আবাসনে চোর সন্দেহে এক যুবককে পিটিয়ে খুনের অভিযোগ। ঘটনাকে কেন্দ্র করে প্রবল উত্তেজনা দক্ষিণ ২৪ পরগনার মহেশতলায়। ঘটনাস্থল থেকে বেশ কয়েকটি লাঠি ও একটি ধারালো অস্ত্র উদ্ধার করেছে পুলিশ।

সূত্রের খবর, মহেশতলা পুরসভার (Maheshtala Municipality) ২৮ নম্বর ওয়ার্ডের পশ্চিম জগতলায় নির্মীয়মান আবাসনে ভোররাতে এক যুবককে চোর সন্দেহে বেধড়ক মারধর করার অভিযোগ ওই নির্মীয়মানের শ্রমিকদের বিরুদ্ধে। রক্তাক্ত অবস্থায় পড়ে থাকে ওই যুবক। এরপর ভোরে পালিয়ে যায় নির্মীয়মান আবাসনের শ্রমিকরা। খবর পেয়ে ঘটনাস্থলে মহেশতলা থানার পুলিশ। রক্তাক্ত অবস্থায় দেহ উদ্ধার করে বেহালার বিদ্যাসাগর হাসপাতালে পাঠালে চিকিৎসকরা মৃত বলে ঘোষণা করে। মৃত যুবকের নাম দেব দাস, বাড়ি মহেশতলা বাটানগর নুঙ্গি স্টেশন রোড এলাকায়।

আরও পড়ুন: মর্মান্তিক! অপমান সহ্য করতে না পেরে চরম সিদ্ধান্ত নিল নাবালিকা

স্থানীয়দের সঙ্গে কথা বলেন পুলিশ আধিকারিকরা। এলাকাবাসীরা জানিয়েছেন, বুধবার গভীর রাতে ওই বাড়ি থেকে আর্তনাদ শুনেছিলেন তাঁরা। ঘটনার পর মহেশতলা থানার পুলিশ নির্মীয়মান ওই আবাসন ইতিমধ্যেই পুলিশ শিল করেছে। গোটা ঘটনার তদন্ত শুরু করেছে পুলিশ। পাশাপাশি শ্রমিকদের খোঁজ চালাচ্ছে।

অন্য খবর দেখুন